ÚRAD VLÁDY
SLOVENSKEJ REPUBLIKY
    sekcia vládnej legislatívy

									Na rokovanie vlády SR
									dňa 24. mája 2006
									K materiálu 9304/2006
									K bodu č. 29

S T A N O V I S K O

k návrhu nariadenia vlády Slovenskej republiky, ktorým  sa  mení a dopĺňa nariadenie vlády Slovenskej republiky č. 572/2001 Z.z., ktorým sa ustanovujú  podrobnosti o  technických požiadavkách a postupoch posudzovania zhody  zdravotníckych pomôcok v znení nariadenia vlády Slovenskej republiky č. 489/2004 Z. z.

I

Návrh nariadenia vlády Slovenskej republiky, ktorým sa  mení a dopĺňa nariadenie vlády Slovenskej republiky č. 572/2001 Z.z., ktorým sa ustanovujú  podrobnosti o  technických požiadavkách a postupoch posudzovania zhody  zdravotníckych pomôcok v znení nariadenia vlády Slovenskej republiky č. 489/2004 Z. z. predkladá na rokovanie vlády Slovenskej republiky minister zdravotníctva Rudolf Zajac.  

II

Účelom návrhu nariadenia vlády je zabezpečiť súlad nariadenia vlády Slovenskej republiky č. 572/2001 Z. z., ktorým  sa  ustanovujú  podrobnosti o  technických požiadavkách a postupoch posudzovania zhody  zdravotníckych pomôcok s najnovšími právnymi predpismi Európskej únie, ktoré sa vzťahujú na zdravotnícke pomôcky, ktorými sa novelizovala prebraná základná smernica Rady č. 93/42/EHS.

Legislatívna rada vlády SR prerokovala návrh nariadenia vlády Slovenskej republiky, ktorým sa  mení a dopĺňa nariadenie vlády Slovenskej republiky č. 572/2001 Z.z., ktorým sa ustanovujú  podrobnosti o  technických požiadavkách a postupoch posudzovania zhody  zdravotníckych pomôcok v znení nariadenia vlády Slovenskej republiky č. 489/2004 Z. z. na svojom zasadnutí dňa 16. mája 2006 a  odporučila   ho  vláde  s c h v á l i ť  s tým, že do návrhu budú zapracované jej pripomienky a odporúčania. 

III

	Sekcia vládnej legislatívy Úradu vlády SR odporúča vláde návrh nariadenia vlády Slovenskej republiky, ktorým sa  mení a dopĺňa nariadenie vlády Slovenskej republiky č. 572/2001 Z.z., ktorým sa ustanovujú  podrobnosti o  technických požiadavkách a postupoch posudzovania zhody  zdravotníckych pomôcok  v  znení  nariadenia  vlády  Slovenskej  republiky  č.  489/2004  Z. z. 
s c h v á l i ť, avšak ešte s týmito pripomienkami:

K názvu
V názve predkladaného nariadenia vlády je potrebné uviesť slová: „Vláda Slovenskej republiky podľa § 9 ods. 3 a § 12 ods. 8 zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení zákona č. 436/2001 Z. z. (ďalej len "zákon") a podľa § 27 ods. 4, 7, 12 a 13 a § 64 ods. 1 písm. j) zákona č. 140/1998 Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení zákona č. 488/2001 Z. z. nariaďuje:“

K bodu 2
Nadpis pod §12aa je potrebné upraviť nasledovne: „Prechodné ustanovenia k úprave účinnej k 1. marcu 2007“.

Bratislava 23. mája 2006
Vypracovala: A. Králiková

									Štefan G r m a n
									generálny riaditeľ
   								    sekcie vládnej legislatívy